Ντίνος Σαδίκης

Ο Ντίνος Σαδίκης (Ζωγράφου, Αθήνα, 30 Αυγούστου 1958) είναι Έλληνας τραγουδοποιός της ροκ σκηνής. Ιδρυτικό μέλος, συνθέτης και τραγουδιστής του ροκ συγκροτήματος "Εν Πλω" (1985 - 1991).

 Βιογραφικά Στοιχεία 
Ο Ντίνος Σαδίκης γεννήθηκε στις 30 Αυγούστου 1958 στου Ζωγράφου, Αθήνα. Σε ηλικία 19 ετών φεύγει για σπουδές στα ΤΕΙ Λάρισας, σχολή Παραϊατρικών Επαγγελμάτων, τμήμα Μικροβιολογίας. Αυτοδίδακτος στην κιθάρα, γράφει τα πρώτα του τραγούδια και δημιουργεί μαζί με τον συμφοιτητή του Στέφανο Κανελλή τα "Μαύρα Τηγάνια" γκρούπ πρόδρομο των "Εν Πλω". Εισάγεται χωρίς εξετάσεις, σαν αριστούχος, στη Ιατρική σχολή της Αθήνας την οποία και εγκαταλείπει μετά έξι χρόνια στο πτυχίο.

Το 1985 γνωρίζεται στην Αθήνα με τον κιθαρίστα Δημόκριτο Ζαμάνο και σχηματίζουν τους "Εν Πλω". Τέσσερα χρόνια μετά κυκλοφορεί σε 1000 αντίτυπα βινυλίου ο ένας και μοναδικός δίσκος του συγκροτήματος με τον ομώνυμο τίτλο «Εν Πλω» (Penguin 1989 – Παραγωγός: Αντρέας Χριστοφίλης), ο οποίος θεωρείται πλέον ένας από τους πιο σπάνιους στην Ελληνική δισκογραφία και σημείο αναφοράς για την ελληνόφωνη ροκ σκηνή 
Τον Νοέμβριο του 1991 οι Εν Πλω κυκλοφορούν σε 500 αντίτυπα το 7" single Fragmenta III  ένθετο στο πέμπτο τεύχος του fanzine "Στις Σκιές Του Β23" το οποίο περιέχει μια διασκευή στο "Αντιλαλούν οι φυλακές" του Μάρκου Βαμβακάρη (πρώτη κυκλοφορία 1935 - Odeon/GA1918) και ένα καινούργιο τραγούδι, το "Είχα Έρωτες" βασισμένο στο ποίημα "Δεν Είμαι Δέντρο" του Μίλτου Σαχτούρη (από την ποιητική συλλογή "Όταν Σας Μιλώ" -1956). Τον επόμενο χρόνο οι Εν Πλω διαλύονται και ο Ζαμάνος τα Χριστούγεννα του 1998 αυτοκτονεί στο λιμάνι της Ραφήνας.

Ιστορίες για πάθη που ξέφτισαν, βαθμιαίες καταπτώσεις, παρέες που βυθίστηκαν στην τρέλα, όνειρα αγωνίας και ελπίδας. Τα αγαπημένα θέματα των Εν Πλω ήταν και αυτά που στοιχειώνουν τον Ντίνο στην μετέπειτα προσωπική του πορεία.

Το τέλος του 1991 βρίσκει τον Ντίνο Σαδίκη στο Ηράκλειο της Κρήτης να δουλεύει νέο υλικό με την πολύτιμη συνεργασία του μπασίστα των Εν Πλω Μίμη Καφούσια. Το αποτέλεσμα αυτής της δουλειάς αποτυπώνεται στον πρώτο προσωπικό δίσκο του Ντίνου "Μολυβένιες Ιστορίες" (Μύλος 1995 - Παραγωγός: Γιώργος Χριστιανάκης)

Το 1994 μετακινείται στη Θεσσαλονίκη όπου ζει και εργάζεται μέχρι τώρα. Τα πρώτα δώδεκα χρόνια ως διευθυντής προγράμματος, παραγωγός και ηχολήπτης στο Ράδιο-88μισό (Μύλος) και στη συνέχεια σαν μουσικός. Γνωρίζει καινούργιους φίλους, μουσικούς της πόλης, νέα παιδιά που τον συνοδεύουν μέχρι και σήμερα στις ηχογραφήσεις και στις σπάνιες, είναι αλήθεια, εμφανίσεις του 

Το 2005 κυκλοφορεί ο δεύτερος προσωπικός του δίσκος "Το Γέλιο Των Πολλών" (Lazy Dog - Παραγωγοί: Dani Joss & Βασίλης Καρκαβίτσας) 

Παράλληλα συνδέεται φιλικά και συνεργάζεται στενά, για 12 χρόνια, με τον Γιάννη Αγγελάκα σε δίσκους και συναυλίες. Συμμετέχει ενεργά στους ΕΠΙΣΚΕΠΤΕΣ του Αγγελάκα, ηχογραφώντας για τους δίσκους "Ο Χαμένος Τα Παίρνει Όλα" (2003-soundtrack της ομώνυμης ταινίας του Νίκου Νικολαϊδη) & "Απο 'Δω Και Πάνω" (2005)  Η συνεργασία αυτή συνεχίζεται και με το σχήμα  «Γιάννης Αγγελάκας 3» και την ηχογράφηση του δίσκου «Η Γελαστή Ανηφόρα» (All Together Now - 2013) 

Το 2015 επαναηχογραφεί "Το Γέλιο Των Πολλών" με προσέγγιση στο υλικό που είναι σαφώς διαφορετική από την ηλεκτρονική που είχε επιλεγεί 10 χρόνια πριν. Με έμφαση στις κιθάρες αυτή την φορά, τον ηλεκτρικό ήχο και την ζωντανή ηχογράφηση, "Το Γέλιο Των Πολλών ΙΙ" (Παραγωγή: GeorgieBoy & Pan) περιέχει bonus την επανεκτέλεση από το "Απαισιόδοξο τραγουδάκι" και ένα νέο κομμάτι, τις "Λαμαρίνες", σύνθεση του Στέφανου Κανελλή 
Tαυτόχρονα κυκλοφορεί και ένα Mini Lp των Εν Πλω "Οι Νύχτες". Πέντε τραγούδια από τον δίσκο των Εν Πλω σε alternative remix του 1989. Υλικό που ήταν προορισμένο να κυκλοφορήσει το 1990, αλλά έφτασε μέχρι τα 10 test pressings και σταμάτησε εκεί 

To 2024 κυκλοφορεί το LP “Πίσω Από Τη Σκιά” με δέκα ολοκαίνουργια τραγούδια τα περισσότερα συνθέσεις του Χρήστου Παππά 

Τα τρία αυτά albums εκδίδονται σε βινύλιο από την Labyrinth Οf Τhoughts Ρecords.

 Δισκογραφία 

 ΜΟΛΥΒΕΝΙΕΣ ΙΣΤΟΡΙΕΣ (Μύλος - 1995) 
 ΤΟ ΓΕΛΙΟ ΤΩΝ ΠΟΛΛΩΝ (Lazy Dog - 2005) 
 ΤΟ ΓΕΛΙΟ ΤΩΝ ΠΟΛΛΩΝ ΙΙ (Labyrinth Of Thoughts Records - 2015) 
 ΠΙΣΩ ΑΠΟ ΤΗ ΣΚΙΑ (Labyrinth Of Thoughts Records - 2024) 
 ΕΝ ΠΛΩ (Labyrinth Of Thoughts Records - Remastered 2024) 
 ΟΙ ΝΥΧΤΕΣ (Labyrinth Of Thoughts Records - Remastered 2024) 

 Πηγές 
https://www.rocking.gr/interviews/ntinos-sadikis/31850

https://www.ogdoo.gr/prosopa/synenteykseis/dinos-sadikis-oso-ston-pyrina-vrisketai-o-anthropos-kanena-provlima

https://vimeo.com/120816870?from

https://vimeo.com/121479543

https://www.news247.gr/politismos/mousiki/o-ntinos-sadikis-zei-kai-dimiourgei-xoris-kanona/

https://www.avopolis.gr/interviews/interviews-greek/51748-ntinos-sadikis-gelio-pollon-ii

https://rockinathens.gr/%ce%bd%cf%84%ce%af%ce%bd%ce%bf%cf%82-%cf%83%ce%b1%ce%b4%ce%af%ce%ba%ce%b7%cf%82-%cf%84%ce%b1-%ce%b1%cf%80%ce%bf%cf%83%cf%84%ce%b5%ce%b9%cf%81%cf%89%ce%bc%ce%ad%ce%bd%ce%b1-%ce%bc%ce%bf%cf%85%cf%83/

https://luben.tv/article/o-ntinos-sadikis-mas-exigei-giati-o-vam-142187#goog_rewarded

https://www.youtube.com/watch?v=9g7FphULcnE

https://diadromesblog.blogspot.com/2007/03/blog-post_1205.html

 Παραπομπές 

Εξωτερικές συνδέσεις
 Ένα απόγευμα στο Residents με τον Αγγελάκα, τον Παπαδόπουλο, τον Σαδίκη και τον Χριστιανάκη
 Ντίνος Σαδίκης: «Δύσκολο τερέν η ομαδικότητα με τόσα "εγώ" που κυκλοφορούνε μέσα μας»
 Ντίνος Σαδίκης – Dinos Sadikis
 http://www.mic.gr/synenteyxi/ntinos-sadikis-pos-o-ntalaras-epaixe-thetiko-rolo-sti-zoi-moy
 https://www.ogdoo.gr/prosopa/synenteykseis/dinos-sadikis-oso-ston-pyrina-vrisketai-o-anthropos-kanena-provlima
 https://www.avopolis.gr/articles/articles-greek/62740-sadikis-sgt-18-10
 https://vimeo.com/120816870?from
 https://vimeo.com/121479543

Κατηγορία:Έλληνες τραγουδιστές